OzLabs/hebrew-wiki-articles huggingface dataset:
לייטננט קיז'ה

לייטננט קיז'ה (ברוסית: Пору́чик Киже́) היא סוויטה תזמורתית שהלחין סרגיי פרוקופייב בשנת 1933 (Op. 60). הסוויטה נכתבה במקור כפסקול לסרטו של הבמאי אלכסנדר פיינצימר הנושא אותו שם ומבוסס על ספרו של יורי טיניאנוב.

== רקע ==
היצירה נכתבה על ידי פרוקופייב בשנת 1933, זמן קצר לפני חזרתו לברית המועצות הסובייטית, לאחר שנים ארוכות של שהיה במערב (בייחוד צרפת). כמו כן הקדימה היצירה במעט את הביקורת החריפה שמתח משטרו של סטלין על "האומנות הדקדנטית והקפיטליסטית", שלוותה ברדיפה למעשה של אומנים שחרגו מהקו הנוקשה של מוזיקה הרמונית, טונאלית, מלודית ובייחוד "רוסית" (פרוקופייב עצמו הותקף בחריפות ב-1948).

במקור הולחנה המוזיקה כפסקול לסרט על פי סיפור של יורי טיניאנוב ולפי הזמנה של אולפני לנפילם. במרכז הסיפור, לגלוג על השלטון והבירוקרטיה בתקופת השלטון הצארי. הסרט כשלעצמו מעולם לא זכה להקרנות לציבור הרחב, עקב המסרים החתרניים שמצאה בו הצנזורה. אף על פי כן, עיבד פרוקופייב את המוזיקה לסוויטה בת חמישה פרקים בעלת אותו שם. הסוויטה, בניגוד לסרט, זכתה להצלחה רבה.

== סיפור המעשה ==
הסיפור מתרחש ברוסיה הצארית של תחילת המאה ה-19.
בטקס חלוקת דרגות, גורמת שגיאת הגהה לצאר פאבל הראשון להעלות לדרגת לייטננט חייל שאינו קיים בשם קיז'ה. בשל חשש מזעמו של הצאר, פקידיו אינם מעיזים להעמידו על טעותו, אך הצאר מחליט להתעניין דווקא באותו קיז'ה אלמוני שהמציא. כך נאלצים הפקידים לברוא דמות פיקטיבית יש מאין, ולהמציא לה סיפור חיים. מכאן מתגלגל השקר הלאה. הצאר אינו שוכח את קיז'ה, ומתעניין בקורותיו. הפקידים מצדם, מתארים בפניו עלילות גבורה דמיוניות של הסגן הנועז, וכן את קורות חייו (הוא מתאהב, ואף מתחתן). לבסוף מתעקש הצאר לפגוש את הגיבור שנלחם עבורו, ואז בא קצו של קיז'ה: הפקידים ממציאים את מותו של קיז'ה בקרב, ועורכים לו טקס אשכבה מפואר.

== היצירה ==
הסוויטה מורכבת מ-5 פרקים, להם נתן פרוקופייב את השמות הבאים:
# לידתו של קיז'ה - Andante assai – Doppio movimento
# רומן - Andante – Allegretto – Andante come prima
# חתונתו של קיז'ה - Allegro fastoso – Più animato
# מזחלת השלג (טרויקה) - Moderato – Allegro con brio
# הלוויה של קיז'ה - Andante assai – Allegro moderato

לתזמור היצירה שתי גרסאות. באחת מנוגן הנושא הראשי בסקסופון טנור ובשנייה הוא מושר בקול בריטון. בשתי הגרסאות נעשה שימוש נרחב בכלים עם אופי צבאי (כלי נשיפה ממתכת, פיקולו וכלי הקשה).

הזמר סטינג פרסם ב-1985 שיר הנקרא Russians שמנגינתו מבוססת על היצירה.

== קישורים חיצוניים ==

* [http://www.youtube.com/watch?v=zz69OXRIi-M וידאו - בלט לצלילי הסוויטה], באתר YouTube
* קווין ברטיג, [https://web.archive.org/web/20221205164146/http://www.sprkfv.net/journal/three13/creating.html Creating the Lieutenant Kijé Suite]
* Russians סטינג https://www.youtube.com/watch?v=wHylQRVN2Qs

קטגוריה:יצירות מאת סרגיי פרוקופייב
קטגוריה:יצירות במוזיקה קלאסית
אלפרד דרייק

אלפרד דרייק (באנגלית: Alfred Drake; 7 באוקטובר 1914 – 25 ביולי 1992) היה שחקן תיאטרון וזמר אמריקאי, ידוע בעיקר בשל תפקידיו במחזות זמר בברודוויי.

== תולדות חייו ==
נולד כאלפרדו קפורו ברובע הברונקס, ניו יורק. הוריו היגרו לארצות הברית מרקו שליד ג'נובה. למד בברוקלין קולג' והחל לעבוד כשחקן וזמר עוד כסטודנט באופרטות של גילברט וסאליבן בהן המיקאדו, הפירטים מפנזאנס ועוד. בין יתר תפקידיו גילם את התפקידים הראשיים בהפקות המקוריות של מחזות הזמר "אוקלהומה!" (1943 עד 1948), "נשקיני קייט" (1948–1951) וכמחליפו של יול ברינר ב"המלך ואני" (1951–1954) על תפקידו כחאג' במחזמר "קיסמט" זכה בשנת 1954 בפרס טוני, על תפקידו ב"קין" (1961, לפי סיפור חייו של אדמונד קין) זכה במועמדות לפרס.

בנוסף, הופיע בתפקידי תיאטרון שייקספיריים בהם המלט (בתפקיד קלאודיוס, 1964, ריצ'רד ברטון גילם את המלט) ו"רוב מהומה על לא מאומה" בתפקיד בנדיקט לצד קתרין הפבורן.

דרייק הופיע גם במספר תוכניות טלוויזיה ובתפקיד זעיר בסרט משנה מקום משנה מזל (1983, בכיכובו של אדי מרפי) כנשיא הבורסה.

בשנת 1981 נבחר להיכל התהילה של התיאטרון האמריקאי.

== קישורים חיצוניים ==

* 
* [http://www.pbs.org/wnet/broadway/stars/alfred-drake/ ביוגרפיה ותמונות מהפקות] באתר כוכבי ברודוויי של PBS
* [http://www.musicals101.com/who2c.htm "מחזות זמר 101" - מי ומי]
* [http://www.nytimes.com/1992/07/26/nyregion/alfred-drake-baritone-star-of-oklahoma-and-kismet-dies-at-77.html נקרולוג] הניו יורק טיימס 26 ביולי 1992
* 

==הערות שוליים==

קטגוריה:ניו יורק: אישים
קטגוריה:שחקני תיאטרון אמריקאים
קטגוריה:זמרים אמריקאים
קטגוריה:זוכי פרס טוני: שחקנים
קטגוריה:זוכי פרס דונלדסון
קטגוריה:אמריקאים שנולדו ב-1914
קטגוריה:אמריקאים שנפטרו ב-1992
זרמי פוקו

זרמי פוקו, זרמי ערבול, זרמי מערבולת או זרמי ערבולת (באנגלית: eddy currents) הם זרמים חשמליים מושרים אשר נוצרים במוליכים בעקבות שינוי בשטף המגנטי, אם על ידי שינוי בשדה המגנטי כפונקציה של הזמן ואם על ידי תנועת המוליך או מקור השדה, בהתאם לחוק פאראדיי.

זרמים אלו מסתובבים במוליך ויוצרים שדות מגנטיים בהתאם לחוק אמפר. שדות אלו יוצרים כוחות משיכה ודחייה שונים. ככל שהשדה המגנטי חזק יותר, המוליכות החשמלית של המוליך גדולה יותר או שקצב שינוי השטף גבוה יותר, כך נוצרים זרמים חזקים יותר וכתוצאה מכך גם שדות מגנטיים חזקים יותר.

זרמי מערבולת, כמו כל הזרמים החשמליים, יוצרים חום וכוחות אלקטרומגנטיים. החום יכול לשמש לחימום השראתי (אינדוקציה). באמצעות הכוחות האלקטרומגנטיים ניתן ליצור תנועה, רחיפה וכוח בלימה חזק. לזרמי מערבולת ישנן גם תופעות לא רצויות כמו גרימת אובדן כוח בשנאים.

==היסטוריה==
האדם הראשון שצפה בזרמי מערבולת היה פרנסואה ז'אן דומיניק אראגו (1786–1853), הנשיא ה-25 של צרפת שהיה גם אסטרונום, פיזיקאי ומתמטיקאי. בשנת 1824 צפה אראגו במה שנקרא אז "סיבובי מגנטיות" והבחין שגופים מאוד מוליכים יכולים להתמגנט. תגליות אלו הוסברו על ידי מייקל פאראדיי (1791–1867).

בשנת 1834 ניסח הפיזיקאי הרוסי היינריך לנץ (1804–1865) את חוק לנץ, שקבע שכיוון הזרם המושרה יהיה בכיוון כזה שיגרום ליצירת שדה מגנטי שכיוונו מנוגד לשדה המגנטי שיצר את הזרם. זרמי מערבולת יוצרים שטף מגנטי מִשני אשר מבטל חלק מהשטף המגנטי החיצוני.

הפיזיקאי הצרפתי לאון פוקו (1819–1868) נחשב לאדם שגילה את זרמי המערבולת ועל שמו הם נקראים. בספטמבר 1855 גילה פוקו שהכוח הדרוש לסיבוב דיסק נחושת נעשה גדול יותר כאשר הוא מסתובב סביב שני קטבים של מגנט, אשר יוצרים זרמי מערבולת שמאטים ומחממים את הדיסק.

== ראו גם ==
* בדיקה באמצעות זרמי ערבולת

==קישורים חיצוניים==

* 

==הערות שוליים==

קטגוריה:אלקטרומגנטיות
טרודון

טרודון (שם מדעי: Troodon) הוא סוג של דינוזאור ממשפחת הטרודוניים, שחי בתקופת קרטיקון העליון (מ-75 מיליון שנה לפני זמננו ועד הכחדת הדינוזאורים, לפני 66 מיליון שנה).

== מאפיינים ==
שרידי טרודון נתגלה בשנת 1885, והיה בין הראשונים שנתגלו בצפון אמריקה, שם נמצאו שלדים כמעט מושלמים שלו במספר מקומות, מאלסקה בצפון ועד ויומינג.

השם "טרודון" מקורו ביוונית ופירושו שן פוצעת, המתייחס לשיניו השונות מאלו של רוב התרופודים האחרים.

הטרודון ידוע בעיקר בזכות מוחו הגדול, ולכן פלאונטולוגים משערים שהוא היה מבין הדינוזאורים החכמים ביותר. ייתכן שהיה דומה במראהו לעופות והיה מכוסה נוצות.

==בתרבות==
הטרודון מופיע במספר סרטים וסדרות בנושא דינוזאורים.

הוא מופיע בסדרות "הכוכב דינוזאור" בפרק השלישי, ב"נדידת הדינוזאורים" ובסרט "ללכת בין דינוזאורים", בכולם מופיע כטורף להקתי הצד בחבורות באזורים קרים. בשני האחרונים החל להופיע גם עם נוצות. בסדרה "פארק פרהיסטורי" מופיע טרודון בפרק האחרון כיצור זריז ואוכל כל ללא נוצות.

טרודון מופיע בפרק הרביעי של "מהפכת הדינוזאורים" ובפרק השני של "כוכב הדינוזאורים" וכן בסדרות "הדינוזאורים!", "פלאווורלד" ו"דינו דן". שלושה טרודונים מופיעים ב"עידן הקרח 3: עלייתם של הדינוזאורים".

בסרט ההנפשה "פנטסיה" נראה פרט טרודון המנסה לתקוף ארכאופטריקס אך מפספס. אין דמיון רב בין הופעתו בסרט לבין טרודון אמיתי, מין שלא חי באותה תקופה כמו הארכאופטריקס. כן מופיע הטרודון בסדרת ההנפשה הממוחשבת "רכבת הדינוזאורים".

בזיכיון "פארק היורה" מופיעים טרודונים במשחקי הווידאו "פארק היורה: המשחק" כטורפים ראשיים, ב-"Jurassic Park Builder" (וכן ב"עולם היורה: המשחק") וב-"Jurassic World Evolution". באף אחד מהספרים והסרטים לא מופיע טרודון, אך יש רמיזה בספר השני על גילוי של טרודון שנחשב בטעות לוולוצירפטור. הוא מופיע גם באיורים ב"עולם היורה: מחנה הקרטיקון".

== קישורים חיצוניים ==

* 
גודל של המין Troodon inequalis, לעומת גודל אדם

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1856
קטגוריה:טרודוניים
קטגוריה:דינוזאורים שחיו בקרטיקון עליון באמריקה הצפונית
קטגוריה:ארצות הברית: מאובנים
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1856
די-דימר

די-דימר (באנגלית: D-dimer) הוא מקטע חלבון, המצוי באופן טבעי בדם שמקורו מפירוק של החלבון פיברין אשר מרכיב קריש דם (פיברינוליזה). שמו נגזר מהרכבו המולקולרי המכיל שני מקטעי "D" של החלבון פיברינוגן המחוברים בהצלבה.

ניתן למדוד את ריכוזו על ידי בדיקת דם, מאז נכנסה בדיקה זו בשנת 1990 לשימוש היא הפכה לבדיקה חיונית באבחון חולים החשודים כסובלים ממחלות טרומבוטיות, תוצאה שלילית בבדיקה זו תשלול המצאות פקקת אצל הנבדק ואילו תוצאה חיובית תצביע על האפשרות להמצאות פקקת בכלי הדם, אך לא תשלול הימצאותה של בעיה רפואית אחרת. לכן, השימוש בבדיקה זו לרוב הוא על מנת לשלול המצאות מחלה טרומבוטית כשהסבירות היא נמוכה. די-דימר יכול לעלות גם במצבים שאינם כרוכים באירוע קרישתי דוגמת הריון.
בנוסף, נעשה שימוש בבדיקת ריכוז חלבון זה על-מנת לאבחן את מחלת הדם: קרישה תוך-כלית מפושטת.

==קישורים חיצוניים==

* 

קטגוריה:בדיקות דם
יואב הר אבן

יואב הר אבן (שני משמאל, יושב מאחור) במהלך דיון ב[[מבצע עמוד ענן]]
יואב הר אבן (נולד ב-21 בפברואר 1966) היה מנכ"ל רפאל - מערכות לחימה מתקדמות בין השנים 2015 ועד 2024. שירת כקצין בצה"ל בדרגת אלוף ובתפקידו האחרון שימש כראש אגף המבצעים.

==ביוגרפיה==
יואב הר אבן נולד ב-21 בפברואר 1966, בן לאבי הר-אבן, קצין בחיל האוויר ולימים מנהל סוכנות החלל הישראלית.

הר אבן שירת בחיל התותחנים. בשנים 1993 עד 1995 שימש כמפקד גדוד 55 בעוצבת עמוד האש, ובתפקידו הבא פיקד על קורס קציני תותחנים בבית הספר לתותחנות שדה. ב-1998 מונה לראש לשכת הרמטכ"ל ושירת תחת שאול מופז. בשנת 2000 קודם לדרגת אל"ם ומונה למפקד אגד ארטילרי 973, אגד מילואים. ב-2002 מונה למפקד אגד ארטילרי 215. ב-2004 מונה לעוזר הרמטכ"ל משה יעלון. ב-2005 קודם לדרגת תא"ל ומונה למפקד עוצבת המפץ, אוגדת שריון במילואים. שירת בתפקיד זה בתקופת מלחמת לבנון השנייה, במקביל פיקד על קורס מפקדי פלוגות ומפקדי גדודים.

בספטמבר 2008 מונה לראש חטיבת התכנון וראש מטה זרוע היבשה שירת בתפקיד זה עד אוגוסט 2011. לאחר מכן שירת כפרויקטור באגף התכנון של המטכ"ל. באוגוסט 2012 קודם לדרגת אלוף ובספטמבר 2012 החל לכהן כראש אגף המבצעים, ועמד בראשו בין היתר במבצע עמוד ענן ובמבצע צוק איתן. במאי 2015 סיים את תקופת כהונתו ופרש משירות הקבע.

בנובמבר 2015 נבחר על ידי דירקטוריון רפאל - מערכות לחימה מתקדמות לכהן כמנכ"ל הבא של החברה. בינואר 2016 החל לכהן בתפקיד. בשנת 2019 רכשה רפאל 50% מיצרנית הכטמ"מים אירונאוטיקס, וב-2023 רכשה את 50% הנותרים. בהמשך 2019 רכשה רפאל 50% מחברת "כנפית" ממגדל העמק, המייצרת חלקי מבנה לכטמ"מים. בספטמבר 2022 רכשה רפאל את חברת פירסון אנג'ינירינג הבריטית, המייצרת ציוד גישור והנדסה קרבית.

בינואר 2024 החליט הרמטכ"ל, הרצי הלוי, על הקמת צוות לתחקור אירועי מתקפת הפתע על ישראל, שבראשו יעמוד הרמטכ"ל לשעבר שאול מופז, ובנוסף יכלול הצוות את הר אבן ואת ראש אמ"ן לשעבר אהרן זאבי-פרקש ומפקד פיקוד הדרום לשעבר סמי תורג'מן.<ref></ref>

==חיים פרטיים==
הר אבן בעל תואר ראשון בכלכלה ובמדעי המדינה, ובעל תואר שני במנהל עסקים בהצטיינות מאוניברסיטת תל אביב.

הר אבן נשוי ואב לשלושה ילדים ומתגורר במודיעין מכבים-רעות.

אביו, אבי הר-אבן, נרצח במהומות בעכו בהצתת מלון האפנדי.

==קישורים חיצוניים==

* .
* .
* אלכס פישמן, [http://www.fresh.co.il/vBulletin/showthread.php?t=582322#post4467064 "יש בסוריה 20 אלף אנשי ג'יהאד עולמי. ברגע שיגמרו לטפל באסד, אנחנו הבאים בתור"], ידיעות אחרונות "המוסף לשבת", 03.01.2014, עמודים 18–20, כפי שהועלה באתר פרש.
* .
מכתביו
* 
* 

== הערות שוליים ==

קטגוריה:מפקדי עוצבת המפץ
קטגוריה:ראשי אמ"ץ
קטגוריה:אלופי צה"ל
קטגוריה:מפקדי קורס מפקדי פלוגות ומפקדי גדודים
קטגוריה:מפקדי אגד ארטילרי 215
קטגוריה:מפקדי עוצבת אשדות
קטגוריה:עוזרי הרמטכ"ל
קטגוריה:ראשי לשכת הרמטכ"ל
קטגוריה:מנכ"לים יוצאי שירות קבע בצה"ל
קטגוריה:מנכ"לי רפאל
קטגוריה:בוגרי אוניברסיטת תל אביב
קטגוריה:יתומי פעולות האיבה
קטגוריה:ישראלים שנולדו ב-1966
אסטריד, נסיכת בלגיה

אסטריד, נסיכת בלגיה, ארכידוכסית אוסטריה אסטה (בצרפתית: Astrid Joséphine-Charlotte Fabrizia Elizabeth Paola Marie de Belgique; נולדה ב-5 ביוני 1962) היא בתו של מלך בלגיה לשעבר, אלברט השני, ואחותו של פיליפ, מלך הבלגים הנוכחי.

==ביוגרפיה==
אסטריד נולדה ב-5 ביוני 1962 בטירת בלוודר (Kasteel Belvédère) השוכנת בפרבר של העיר בריסל ומשמשת כאחד מהמעונות הרשמיים של משפחת המלוכה הבלגית, לאלברט, נסיך לייז' ופאולה, נסיכת לייז'. אסטריד נקראה על שם סבתה מצד אביה המלכה אסטריד שהייתה אהודה מאוד על העם הבלגי, וסנדקיה היו דודתה ז'וזפין שרלוט, הדוכסית הגדולה של לוקסמבורג ודודה פבריציו, נסיך רופו די קלאבריה.

הנסיכה אסטריד משמשת סנדקית לנסיך סבסטיאן מלוקסמבורג (בנו הצעיר של אנרי, הדוכס הגדול מלוקסמבורג) ולנסיך גאסטון מאורליאן (בנו הבכור ז'אן רוזן פריז, ראש בית אורליאן וטוען לכתר צרפת), והיא שימשה בעבר כנשיאת ארגון הצלב האדום הבלגי וזכתה בעבר לתוארי כבוד ממספר מסדרים מלכותיים ברחבי אירופה וכיום מתגוררת עם בעלה וילדיה בעיר לייקן הסמוכה לבריסל.

==משפחתה==
ב-22 בספטמבר 1984 התחתנה אסטריד בבריסל עם לורנץ, ארכידוכס אוסטריה-אסטה, נכדם של קרל הראשון, קיסר אוסטריה והנסיך אמדאו, דוכס אאוסטה ששימש כמשנה למלך איטליה במזרח אפריקה האיטלקית בתקופת הפאשיזם, ונולדו להם חמישה ילדים:
* הנסיך אמדאו מריה יוזף קרל פיליפ פייר פאולה מרקוס ד'אביאנו, ארכידוכס אוסטריה-אסטה (נולד ב-21 בפברואר 1986)
* הנסיכה מריה לאורה זיטה ביאטריס גרהרד, ארכידוכסית אוסטריה-אסטה (נולדה ב-26 באוגוסט 1988)
* הנסיך יואכים קרל מריה ניקולאוס איזבל מרקוס ד'אביאנו, ארכידוכס אוסטריה-אסטה (נולד ב-9 בדצמבר 1991)
* הנסיכה לואיזה מריה אנה מרטין פילאר, ארכידוכסית אוסטריה-אסטה (נולדה ב-11 באוקטובר 1995)
* הנסיכה לטיטיה נורה מריה אנה יואכים זיטה, ארכידוכסית אוסטריה-אסטה (נולדה ב-23 באפריל 2003).

==אילן יוחסין==

==קישורים חיצוניים==

* [http://www.monarchie.be/royal-family/princess-astrid האתר הרשמי של בית המלוכה הבלגי - הנסיכה אסטריד]

קטגוריה:אצולה בלגית
קטגוריה:אצולה אוסטרית
קטגוריה:אצולה הונגרית
קטגוריה:נסיכות
קטגוריה:בית סקסה-קובורג-גותה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בלגיות שנולדו ב-1962
אביתר זרובבל

אביתר זרובבל (נולד ב-1948) הוא סוציולוג ישראלי, פרופסור אמריטוס באוניברסיטת ראטגרס, ניו ג'רזי. מחקריו עוסקים במגוון רחב של נושאים בתחומי הסוציולוגיה הקוגניטיבית והסוציולוגיה של הזמן.

ששת ספריו האחרונים התמקדו בצורתו הסוציו-מנטלית של העבר, הארגון החברתי של השתיקה וההכחשה, ההבניה החברתית של קשר גנאלוגי, הסוציולוגיה של חוסר תשומת לב, הפנומנולוגיה והסמיוטיקה של המובן מאליו, ורעיון הסוציולוגיה המוּנַעַת על ידי מושגים.<ref></ref>

==ביוגרפיה==
נולד בישראל, בנו של בר (ברלה) זרובבל ונכדו של יעקב זרובבל.

בשנת 1971 סיים תואר ראשון בסוציולוגיה, אנתרופולוגיה ומדע המדינה באוניברסיטת תל אביב. כעבור שנתיים השלים תואר שני בסוציולוגיה באוניברסיטת פנסילבניה. שם גם למד לדוקטורט תחת הנחייתו של ארווינג גופמן, וקיבל את התואר דוקטור בשנת 1976.

=== קריירה אקדמית ===
בשנות השמונים המוקדמות לימד במחלקה לסוציולוגיה באוניברסיטת קולומביה.

בין השנים 1988-1986 היה ראש התכנית ללימודים מתקדמים במחלקה לסוציולוגיה של אוניברסיטת מדינת ניו יורק (State University of New York at Stony Brook).

בשלהי שנות השמונים התמנה לחוקר ומרצה באוניברסיטת ראטגרס, ניו ג'רזי, שם מילא שורה של תפקידים אקדמיים ומינהליים עד פרישתו לגמלאות.

נכון לשנת 2021, מכלול פרסומיו האקדמיים מונה 14 ספרים ו-36 מאמרים. עשרות חיבורים נוספים פרי עטו התפרסמו בכתבי עת ועיתונים שונים המיועדים לציבור הרחב.<ref></ref>

== פרסים והוקרה ==
בשנת 2003 הוענקה לו מלגת גוגנהיים.

בשנת 2017 קיבל את פרס המנטור המצטיין על-שם הלנה לופטה מטעם [https://www.symbolicinteraction.org/ החברה לחקר אינטראקציה סימבולית].

בשנת 2019 זכה ספרו, "נלקח כמובן מאליו" (Taken for Granted), בשני פרסים יוקרתיים: פרס הספר הטוב ביותר על-שם צ'ארלס הורטון קולי מטעם החברה לחקר האינטראקציה הסימבולית; ופרס המחקר יוצא הדופן על-שם סוזן ק. לנגר מטעם [https://www.media-ecology.org/ איגוד האקולוגיה של המדיה].<ref></ref>

בשנת 2022 קיבל פרס מפעל חיים על-שם ג'ורג' הרברט מיד מטעם החברה לחקר האינטראקציה הסימבולית.<ref></ref>

== חיים אישיים ==
נשוי להיסטוריונית יעל זרובבל. חי במדינת ניו ג'רזי, ארצות הברית.

== קישורים חיצוניים ==
* דף אישי ב[https://sociology.rutgers.edu/people/faculty/core-department-faculty/core-department-faculty-member/232-zerubavel-eviatar אתר סגל המחלקה לסוציולוגיה באוניברסיטת ראטגרס]♙
* 
* [https://sociology.rutgers.edu/documents/cv-fac/1293-ez-cv-february-2021/file מסמך קורות חיים], באתר אוניברסיטת ראטגרס

==הערות שוליים==

קטגוריה:סוציולוגים ישראלים
קטגוריה:אמריקאים ישראלים
קטגוריה:זוכי מלגת גוגנהיים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת פנסילבניה
קטגוריה:סגל אוניברסיטת ראטגרס
קטגוריה:ישראלים שנולדו ב-1948
גנזי קדם (שנתון)

גנזי קדם הוא שנתון לחקר הגניזה הקהירית בעברית ובאנגלית. החל לצאת לאור בשנת תשס"ה 2005, במסגרת יד יצחק בן-צבי.בגניזה הקהירית מקורות רבים וחשובים לחקר היהדות במרחב הערבי והמוסלמי בימי הביניים, ובמיוחד יהדות צפון אפריקה וקהילות היהודים במצרים וארץ ישראל. ב"גנזי קדם" מתפרסמות תעודות מפוענחות ומבוארות שנמצאו בגניזה, ומחקרים מקיפים על התעודות שבגניזה. השנתון הוא אכסניה גם למחקר בין-תחומי של תעודות מגניזות נוספות ברחבי העולם, ומקבילותיהן בחברה הכללית. נושאי המחקר המתפרסמים ב"גנזי קדם" הם מגוונים, וכוללים את מכלול תחומי הידע בזמן שנכתבו התעודות: שירה, היסטוריוגרפיה, פילוסופיה, חוק ומשפט, רפואה ומדעים. "גנזי קדם" נוסד על ידי פרופ' ירחמיאל ברודי ודוד סקליר. נכון ל-2023 כתב העת נערך בידי פרופ' מרים פרנקל. בקובץ פרסמו בין השאר החוקרים: שולמית אליצור, דליה מרקס, יהושע גרנט, גדעון בוהק, יוסף יהלום, פנחס רוט, חגי בן-שמאי, אבי שמידמן, ג'פרי חאן, בנימין קצוף ושרה סטרומזה.

== קישורים חיצוניים ==
* [https://www.ybz.org.il/?CategoryID=767 גנזי קדם], באתר יד יצחק בן-צבי

קטגוריה:ישראל: כתבי עת מדעיים
קטגוריה:גניזת קהיר
קטגוריה:ישראל: כתבי עת למדעי היהדות
קטגוריה:הוצאת יד יצחק בן-צבי
צורות

צורות הוא כותר ספר שיריה של המשוררת יונה וולך, אשר ראה אור בהוצאת הקיבוץ המאוחד בשנת 1985.

נושאי השירים הם מצבי נפש ובכלל זה מצבי מעבר נפשיים ושאלות על הגדרות הזהות העצמית. החוויה המינית, בה עסקה המשוררת רבות בכלל יצירתה, מתמקדת במצבי הגבול ובמעבריות בין חוויה אחת לאחרת ובין הגדרת זהות אחת לשנייה, הן למול "העצמי" והן למול "האחר". בשפה הפואטית מורגשת השפעת ספרות המחשבה והמסתורין היהודית (למשל בשירה "מצבים טרנספורמטוריים") והפיוט העברי בתקופת ימי הביניים (למשל בשירה "שורש חלום") והספרות העברית החדשה משלהי המאה ה-19, יחד עם השפעת הלכי הרוח הכלליים של המודרנה ובמיוחד מאז שנות השישים.

==שירים בקובץ==
{|
|- valign="top"
| 
*תן למילים
*המבט מוגן בדמיון
*לכל העצים
*בורגני
*בורגני אחר
*עוד בורגני
|
*עברית
*[הוא ממלא את החזיה שהוא לובש]
*לשיטת אחד החוקים
*אני אהיה האיד שלך
*כעת על סיפון דמו
*אוננות
*שורש חלום
|
*כל רגע להתחיל מחדש
*שוב הנפש
*שיר בלהות
*לחיות במהירות הביוגראפיה
*חלקים
*לראות ארוך כמו אל־גרקו
*לא להתנהג כמו חלק
|
*קווים לדמותי
*[הסורגים הרכים הנמסים הנעלמים]
*פעם שנייה, הזדמנות שנייה
*גבישי רגש ותחושות
*אפילוג
*מצבים טרנספורמטוריים
|}
==קישורים חיצוניים==
*
* 

== הערות שוליים ==

קטגוריה:כתבי יונה וולך
קטגוריה:ספרי שירה בעברית
קטגוריה:ספרי הוצאת הקיבוץ המאוחד
Grum botnet

גרם בוטנט (באנגלית: Grum botnet, ידוע גם בכינויו: Tedroo, Reddyb) היה בוטנט זדוני שהפיץ דואר זבל אלקטרוני והופעל ידי פאנל ניהול שנכתב בשפת PHP. 

שיא פעילותו היה בחודש מרץ 2010 בעת ששלח כ-39.9 מיליארד הודעות ספאם והיה מורכב מיותר מחצי מיליון מחשבים נגועים. 

מערך השליטה של הבוטנט כלל שני שרתים, הראשון העביר עדכונים אל המחשבים הנגועים והשני שלח את הודעות הדואר האלקטרוני. 

בחודש יולי 2012 פרסמה חברת המודיעין FireEye דו"ח אודות פעילותו הזדונית של הבוטנט ומצאה ששרתי השליטה והבקרה שלו נמצאים בהולנד, פנמה, רוסיה ואוקראינה. 

בעקבות אותו פרסום, ספקית האינטרנט ההולנדית קולו (Colo) ושותפתה הפנמית איתרו את שרתי הבוטנט והשביתו אותם.

שיתוף פעולה בין חברת FireEye ופרויקט ספאם האוס (Spamhaus) גרמו לסגירתם של ששת השרתים האחרונים באוקראינה ומיד לאחר מכן הבוטנט הפסיק את פעילותו. 

בעת סגירתו הוא היה מפיץ הספאם השלישי בגודלו בעולם והיה אחראי ל-18 אחוזים מתנועת הספאם העולמית.

== ראו גם ==

* בוטנט
* דואר זבל אלקטרוני
* ספאם
* פשע מקוון

== הערות שוליים ==

קטגוריה:תוכנות זדוניות
קטגוריה:בוטנטים
קטגוריה:ספאם
שירות המתנות החשאי של ארתור

שירות המתנות החשאי של ארתור (באנגלית: Arthur Christmas) הוא סרט חג המולד בהנפשה ממוחשבת מסוגת קומדיה ופנטזיה שיצא לאקרנים בנובמבר 2011. הסרט הופק על ידי סרטי סוני וארדמן אנימציות והופץ על ידי סרטי קולומביה. באותו שנה, הסרט עלה למסכים ב-11 בנובמבר בבריטניה, ב-23 בנובמבר בארצות הברית וב-12 בדצמבר בישראל. את הסרט ביימה שרה סמית', והוא דובב לאנגלית על ידי ג'יימס מק'אבוי, יו לורי, ביל ניי, ג'ים ברודבנט, אימלדה סטאונטון ואשלי ג'נסן.

העלילה מתרחשת בקוטב הצפוני, ומבוססת על חג המולד של הבן של סנטה קלאוס, ארתור, שצריך להשלים משימה לפני הבוקר. זה הסרט המשותף הראשון של ארדמן אנימציות וסרטי סוני הנפשה.

==עלילה==
הסרט נפתח בערב חג המולד, מאות אלפי האלפים השוהים במרכז הפיקוד של הרחפת הטכנולוגית של סנטה הראשונה. סנטה והאלפים מספקים לכל ילד בעולם את המתנה שרצה, בעשיית פעולת קומנדו ודייקנות צבאית. פעולות אלו נעשות על ידי בנו הבכיר של סנטה, סטיב ועוזרי האלפי המתרפס, פיטר, בחדר הבקרה שמתחת לקוטב הצפוני, בעוד אחיו המסורבל והצעיר יותר של סטיב, עונה על תשובות המכתבים לסנטה. במהלך מבצע המסירה, כאשר ילד מתעורר וכמעט רואה את סנטה, אלף ברחפת לוחץ בטעות על כפתור, שגורם למתנה ליפול מהמסוע, כך שהיא נעלמת מהעיניים של כולם.

לאחר השלמת המשימה ה-70, סנטה מתואר כרחוק ממיטבו בפעילותו כסנטה קלאוס. עם זאת, הוא זוכה להערכה גבוהה בנאומו ובברכתו מהאלפים. למרבה התסכול הרב של סטיב, אשר ציהו זמן רב לרשת את מקומו של אביו בתור סנטה קלאוס, סנטה מודיע שהוא כבר מצפה למשימה ה-71 שלו. במהלך ארוחת הערב של חג המולד, הצעתו של ארתור לשחק משחק לוח מובילה למריבה קטנונית בין סנטה וסטיב, בעוד סבא-סנטה, משועמם. כשהם נסערים, בני המשפחה עוזבים את שולחן האוכל. כאשר ארתור מחמיא בצניעות לסטיב כי הוא מאמין שהוא יהיה סנטה קלאוס גדול, סטיב דוחה בגסות את המשפט של ארתור, בעוד שגברת קלאוס וסנטה קלאוס אומרים מדברים בספקות על עניין הפרישה של סנטה.

בינתיים, שדונית ששמה הוא בריוני, מוצאת את המתנה שלא נמסרה (אופניים עטופות), ומודיעה לסטיב ולאלף העוזר לו על הבעיה. ארתור נבהל כאשר הוא מזהה שהמתנה היא לגוון, ילדה קטנה שהשיב לבקשותיה באופן אישי. ארתור מספר לאביו, ושואל כיצד להתגבר על המצב וסטיב טוען כי הוא החמיץ אחד מתוך מיליארדים, ולכן הטעות מקובלת והילדה יכולה לקבל פיצוי בעוד מספר ימים. לעומת זאת, סבא סנטה מציע לחלק לילדה את המתנה באמצעות המזחלת הישנה שלו, איווי, ו-8 צאצאים של האיילים המקוריים של סנטה, והם עושים זאת כאשר בריוני מצטרפת אליהם כנוסעת סמויה.

== קישורים חיצוניים==

* 

* 

קטגוריה:ארדמן אנימציות
קטגוריה:סרטי 2011
קטגוריה:סרטי הנפשה אמריקאיים
קטגוריה:סרטי הנפשה בריטיים
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי אנימציה ממוחשבת
קטגוריה:סרטי קולומביה
קטגוריה:סרטי חג המולד
קטגוריה:סרטי קומדיה מונפשים
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
ז'ורז' דה מסטראל

ז'ורז' דה-מסטרל (George de Mestral; 19 ביוני 1907 - 8 בפברואר 1990), היה מנהל סדנת מכונות וממציא שווייצרי אשר המציא את הצמדן (סקוץ').

==המצאת הצמדן==
דה-מסטרל יצא יום אחד ב-1948, לטיול רגלי עם כלבו בקרבת ביתו באלפים השווייצריים. 
לאחר הטיול ביערות חזרו דה-מסטרל וכלבו מכוסים בצמחים דביקים וקוצים שדבקו בבגדים. 
דה-מסטרל שתהה מה מביא אותם להיצמד לבד כל כך טוב, הניח את אחד הצמחים הדביקים תחת מיקרוסקופ וראה קרסים קטנים שנכנסו לתוך לולאות קטנות באריג של הבגד. באותו יום נולד הרעיון של "צמדן קרס ולולאה", שנודע לאחר-מכן כ'וולקרו' או כ'צמדן'.

לאחר חיפוש נמצא משקיע: בעל מפעל טקסטיל גילה עניין ברעיון 'צמדן-זיפים' והשניים החלו יחד לעבוד. בעל מפעל הטקסטיל, ייצר בעזרת נול קטן פס כותנה עם קרסים זעירים ופס נוסף עם לולאות. כשהצמידו אותם יחד, הם נדבקו זה לזה. 

כעת צריך היה למצוא דרך ליצור פסים אלה באמצעות מכונה.

דה-מסטרל מצא יצרן נולי אריגה שווייצרי שהסכים לנסות לייצרם, אך היצרן נסוג כשהתברר שהמשימה קשה מדי. במשך חודשים הוא ערך ניסויים שונים. ואז כשהוא השתמש במקרה באור אינפרה-אדום בעת אריגת הלולאות הוא גילה שהמכונה גורמת להן להיעשות נוקשות דיין כדי שניתן יהיה להשתמש בהן. 
אך עדיין אתגר נוסף עמד בפניו: תכנון מכונה שתעשה את הקרסים. במשך מספר חודשים חיפש דה מסטרל דרך ליצירת הקרסים וכשזו נמצאה החלו בייצור מסחרי של הצמדנים. 

דה-מסטרל קרא לצמדן "ולקרו" – vel מהמילה Velvet (קטיפה) ו–Cro מהמילה Crochet (סריגה במסרגה אחת). ב-1955 דה-מסטרל רשם על 'צמדן הזיפים' פטנט. 

מ-1955 ועד 1959 מכר דה-מסטרל כ-60 מיליון מטרים של צמדן זיפים מדי שנה. בשנה האחרונה הסתכמו מכירותיה השנתיות של החברה ביותר מ 250 מיליון דולר והיא מעסיקה יותר מ – 3,300 עובדים.

==קישורים חיצוניים==

* [https://web.archive.org/web/20080326193349/http://www.invent.org/hall_of_fame/37.html ביוגרפיה] באתר היכל התהילה של הממציאים
* [http://www.nytimes.com/1990/02/12/obituaries/georges-de-mestral-82-inventor-who-developed-velcro-in.html הספד] בניו יורק טיימס
* 

קטגוריה:ממציאים
קטגוריה:מהנדסי חשמל
קטגוריה:שווייצרים שנולדו ב-1907
קטגוריה:שווייצרים שנפטרו ב-1990
דני כסיף

דני כסיף (קסלסי) (נולד ב-1959) הוא קצין צה"ל במילואים בדרגת תת-אלוף, שכיהן כקצין תותחנים ראשי.

== ביוגרפיה ==
כסיף נולד בפאס שבמרוקו, עלה עם משפחתו לישראל בגיל 12, גדל בקריית מוצקין ולמד בכפר הנוער הדתי.

התגייס לצה"ל ב-1978, שירת כמשנה טכני בגדוד 405 של חיל התותחנים, בתקופה זו הוכנסו ראשוני המחשבים לשירות בחיל מה שמשך את כסיף לקריירה צבאית. ב-1980 סיים קורס קצינים, שירת כקת"ק (קצין תצפית קדמי), כקצין סיור בגדוד וסגן מפקד סוללה (קע"ת). הדריך בקורס קצינים, פיקד על סוללת תותחים ושימש קנ"א (קצין ניהול אש) גדודי. 

במלחמת לבנון הראשונה לחם כקמב"ץ הסיוע בחטיבת גולני ובמהלכה מונה למפקד הסיוע החטיבתי (מס"ח). בתום הקרבות נפצע בראשו מפגיעת רסיס במהלך מארב של מחבלים. בהמשך שירת כסמג"ד, כקצין אג"ם של אגד ארטילרי 282, פיקד על גדוד 404 באגד ובשנים 1988-1990 על בסיס הטירונות של חיל התותחנים בשבי שומרון. למד במשך שנתיים בבית הספר הגבוה למלחמה בפריז. בשובו כיהן כראש ענף תותחנות בבאלי"ש בדרגת סא"ל. בתקופתו הפך ענף תותחנים מחלק ממרכז שריון למרכז נפרד, כאשר הוא מפקדו הראשון (בדרגת אל"ם) ובמקביל פיקד על אגד ארטילרי 425, אגד מילואים. כאלוף-משנה פיקד על בית הספר לתותחנות שדה בשבטה ושימש מפקד תותחנים פיקודי בפיקוד הצפון בתקופת הנסיגה מלבנון. 

ב-2001 קודם לדרגת תת-אלוף ומונה לקצין תותחנים ראשי. השתחרר ב-2006 משירות הקבע ומשרת במילואים כמפקד מערך האש בפיקוד הצפון.

כסיף מכהן כיו"ר עמותת יד לתותחנים.

==קישורים חיצוניים==
* [http://www.beithatothan.org.il/show_item.asp?itemId=75&levelId=12403&itemType=0 דני כסיף (קסלסי)] באתר בית התותחן.
* .

==הערות שוליים==

קטגוריה:תתי-אלופים בצה"ל
קטגוריה:ישראלים ילידי מרוקו
קטגוריה:בוגרי כפר הנוער הדתי
קטגוריה:קציני תותחנים ראשיים
קטגוריה:מפקדי אגדים ארטילריים בצה"ל
קטגוריה:מפקדי בית הספר לתותחנות שדה
קטגוריה:מפקדי תותחנים פיקוד הצפון
קטגוריה:קציני צה"ל בוגרי בית הספר הגבוה למלחמה בפריז
קטגוריה:ישראלים שנולדו ב-1959
נאגה

ממוזער
נאגה (בסנסקריט: नाग, בסינית: 那伽, בטיבטית: ཀླུ་, בתאית: นาค, בבנגלית: নাগ) היא מילה המתארת ישות ימית הלובשת את צורתו של נחש עצום, בייחוד את הקוברה אשר חיה מתחת למים. ישות זו נפוצה במיתולוגיה ההינדית והבודהיסטית. 

טקסים המוקדשים לישויות העל-טבעיות הללו מתקיימים ברחבי דרום אסיה במשך אלפיים שנה לפחות.<ref></ref> 

==קישורים חיצוניים==

* 

==הערות שוליים==

קטגוריה:הינדואיזם
בסיס עתלית

בסיס עתלית הוא בסיס ימי מסווג של חיל הים ליד היישוב עתלית, המהווה את בסיס האם של יחידת הקומנדו שייטת 13.

בתחומי הבסיס נמצאים שרידי המבצר הצלבני המוכר בכינוי "מבצר עתלית", אשר סגור באופן קבע לכניסת מבקרים.

מתגייסי השייטת שוהים בבסיס החל מסוף הטירונות שלהם ולאורך תקופת הכשרתם.

בשנת 2010 ביקר ראש ממשלת ישראל בנימין נתניהו בבסיס כדי להצדיע ללוחמי הקומנדו שלקחו חלק במשט לעזה. <ref></ref>

==קישורים חיצוניים==

* 

==הערות שוליים==

עתלית
עתלית
קטגוריה:עתלית
אהרון דאגלס

אהרון דאגלס (באנגלית: Aaron Douglas; נולד ב-23 באוגוסט 1971) הוא שחקן קולנוע קנדי.
ידוע בעיקר בשל משחקו בסדרת המדע בדיוני "באטלסטאר גלקטיקה" בתפקיד צ'יף גיילן טירול.

== ביוגרפיה==
אהרון דאגלס נולד בניו וסטמינסטר, שהיא פרבר של ונקובר. אביו מייקל דאגלס הוא מרצה ואמו ארלין אליוט היא פסיכולוגית. המשפחה חיה בוונקובר עד שהיה בן 10. כנער בתיכון הוא שיחק בהפקות של בית ספרו. בגיל צעיר השתתף במספר מחזות. במהלך עבודתו כמקריא במבחני בד, לוהק למספר תפקידים קטנים על ידי הבמאים שליהקו שחקנים, וכך צבר ניסיון וחשיפה.

דאגלס דיבב במשחק של Ubisoft, "Watch_Dogs" את קולו של ג'ורדי.

בשנת 2016 שיחק בתפקיד ראשי לצד זואי קאזאן בסרט האימה "המפלצת", המספר על אם ובת שנתקעות בכביש נטוש ונאלצות להתעמת עם מפלצת אימתנית.

==חיים אישיים==
ב-1 בנובמבר 2004 אשתו של אהרון נפטרה לאחר מאבק בסרטן השד.

== פילמוגרפיה ==
* צ'ק פתוח (2003)
* גאולה! (2004)
* אני, רובוט (2004)
* בראש מורם (2004)
* אשה חתול (2004)
* רידיק: המסע מתחיל (2004)
* רעש לבן (2005)
* גירוש השדים של אמילי רוז (2005)
* תאוריית האפס (2005)
* להסתדר בחיים ולהישאר נשוי (2006)
* התנפצות (2007)
* סיפורי ארצות הברית (2008)
* Death Do Us Part (2014)
* המנטור (2014) - סרט טלוויזיה
* המפלצת (2016)
*מבצע חג המולד (2020)

=== טלוויזיה ===

*סטארגייט SG-1 (2000)
*הלקטס (2010)
*The Bridge (2010)
*המלוק גרוב (2013)
*ההריגה (2013) 
*קמים לתחייה (2015)
*סוכנות הבילוש של דירק ג'נטלי (2016)
*מתחזים (2017)
*Unspeakable (2019)

*A Clüsterfünke Christmas (2021) - סרט טלוויזיה של קומדי סנטרל
*מולדת: פורט סאלם (2022)
*העין הפקוחה (2023)

==קישורים חיצוניים==

* 

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1971
עיצור חיכי, סותם, אטום

עיצור חיכי סותם אטום הוא צליל עיצורי המצוי בחלק מהשפות המדוברות. סימן ה-IPA לעיצור הוא C לטינית /c/, ובמערכת X-SAMPA הוא נכתב כ-<tt>c</tt>.

==התרחשות==
{| class=wikitable style=text-align:center;
! שפה !! מילה !! IPA !! משמעות 
|-
| צ'כית 
| čeština 
| [ʧɛʃcɪnaˈ] 
| 'צ'כית'
|-
| גרמנית 
| Matjes 
| [macəs] 
| 'מטיאס'
|-
| יוונית 
| καί
| [ce̞] 
| 'ו'
|}

==ראו גם==

חיכי
עיצור חיכי, סותם, קולי

עיצור חיכי סותם קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא F לטינית קטנה בהיפוכה /ɟ/, ובמערכת X-SAMPA הוא נכתב כ-<tt>J\</tt>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| גרמנית 
| Studium 
| [ʃtuːɟʊm] 
| 'מחקרים אקדמיים'
|-
| הונגרית 
| gyám 
| [ ɟaːm]
| 'אפוטרופוס'
|-
| טורקית 
| güneş 
| [ɟyˈne̞ʃ]
| 'שמש'
|-
| יוונית 
| μετάγγιση 
| [me̞ˈtaɲɟisi]
| 'עירוי'
|-
| ערבית 
| جمل
| [ ɟæˈmæl]
| 'גמל' 
| בניב ערבית תימנית
|-
| צ'כית 
| dělám 
| [ ɟɛlaːm]
| 'אני עושה'
|}

==ראו גם==

חיכי
עיצור חיכי, חוכך, אטום

עיצור חיכי חוכך אטום הוא צליל עיצורי המצוי בחלק מהשפות המדוברות. סימן ה-IPA לעיצור הוא /ç/, ובמערכת X-SAMPA הוא נכתב כ-<tt>C</tt>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| hue 
| [çuː] 
| 'צבע'
|-
| גרמנית 
| dicht 
| [dɪçt] 
| 'צפוף'
|-
| הולנדית 
| acht 
| [ɑçtˈ] 
| 'שמונה'
|-
| יוונית 
| χιόνι 
| [ço̞niˈ] 
| 'שלג'
|-
| יפנית 
| 人 hito 
| [çito] 
| 'אדם'
|-
| פינית 
| vihko 
| [ʋiçko̞ˈ] 
| 'מחברת'
|-
| קוריאנית 
| 힘 him 
| [çim] 
| 'כוח'
|}

==ראו גם==

חיכי
עיצור חיכי, חוכך, קולי

עיצור חיכי, חוכך, קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא /ʝ/, ובמערכת X-SAMPA הוא נכתב כ-<tt>\j</tt>.

==התרחשות==
{| class=wikitable style=text-align:center;
! שפה !! מילה !! IPA !! משמעות 
|-
| הולנדית 
| goed 
| [ ʝut] 
| 'טוב'
|-
| הונגרית 
| dobj be 
| [ dobʝ bɛ] 
| 'לזרוק (משהו) ב'
|-
| יוונית 
| γεια 
| [ ʝa] 
| 'שלום'
|-
| ספרדית 
| sayo 
| [saʝo̞ˈ] 
| 'עשן'
|-
| שוודית 
| jord 
| 
| 'ללכלך' 
|}

==ראו גם==

חיכי
ספר המעשיות

ספר המעשיות (באנגלית: Storybook International) היא סדרת טלוויזיה לילדים בת 3 עונות, אשר הופקה על ידי חברת ההפקות Harlech Productions בין השנים 1983–1986 עבור רשת הטלוויזיה הבריטית ITV. בישראל הסדרה שודרה במקור בשעות אחר הצהריים בטלוויזיה החינוכית, ובדיבוב לעברית, בשלהי שנות השמונים.

הסדרה התבססה על אנתולוגיה של סיפורי ילדים שפורסמו על ידי המוציא לאור Victor Gollancz Ltd בשנת 1981.

עלילות הפרקים השונים בסדרה התבססו על סיפורי עם שונים שמקורם היה בין היתר באנגליה, צ'כוסלובקיה, צרפת, רומניה, טורקיה, ויילס, ישראל, נורווגיה, סין, אפריקה והודו. כמו כן הסדרה כללה גם שני פרקים שהתבססו על סיפורי עם של השבטים האינדיאנים בניו אינגלנד ושל שבטי המאורים בניו זילנד. הסדרה צולמה במקומות שונים ברחבי העולם, בהם רוסיה, אירלנד וסקנדינביה.

בפתיח המונפש של הסדרה נראה טרובדור ששר את שיר הנושא של הסדרה בעוד שהתלווה אליו שועל אנתרופומורפי ידידותי.

הסדרה המלאה החלה להימכר לראשונה במהדורת DVD במהלך שנת 2006.

== קישורים חיצוניים ==

* 

קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
ירון בוים

ירון בוים (נולד בשנת 1964) הוא איש חינוך והוראה ישראלי. בעבר קצין בצה"ל בדרגת אלוף-משנה.

== קורות חייו ==
בוים נולד וגדל בקריית אתא. בנעוריו למד בישיבה התיכונית בנחלים השייכת לרשת ישיבות בני-עקיבא. עם גיוסו לצה"ל בשנת 1983 שובץ בחטיבת הנח"ל. בנח"ל עבר בוים הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בוים שימש במספר תפקידי פיקוד בחטיבה. בשנים 1996–1998 שימש כמפקד גדוד 50 (בזלת) בחטיבת הנח"ל, אותו הוביל בעת הלחימה בדרום לבנון. בהמשך פיקד בשנים 1999–2001 על בסיס האימון החטיבתי של הנח"ל. לאחר מכן הועלה לדרגת אלוף-משנה ושימש בשנים 2001–2003 בעת האינתיפאדה השנייה כמפקד חטיבת עציון באוגדת איו"ש. בשנים 2004–2006 שימש כמפקד חטיבת מילואים (חטיבת ירושלים) ובמקביל כמפקד בא"פ לכיש. בתפקידו הבא שימש בשנים 2006–2008 כסגן מפקד אוגדה 162. בשנים 2008–2011 שימש כמפקד חטיבת ביסלמ"ח, ובין השנים 2011–2013 שירת כמפקד מגמת אימוני מפקדות חטיבה בזרוע היבשה. לאחר סיום תפקידו האחרון השתחרר מצה"ל בשנת 2013.

אחרי סיום הקריירה הצבאית שימש בוים כמורה להיסטוריה ואזרחות בתיכון הישיבתי "נריה" שבמועצה האזורית שדות נגב. בהמשך שימש כמנהל התיכון.

כיום הוא מורה להיסטוריה ולאזרחות בבית הספר התיכון מקיף דרכא בנתיבות.

== קישורים חיצוניים ==
* .
* אור בוטבול, [https://web.archive.org/web/20110325001124/http://dover.idf.il/IDF/News_Channels/bamahana/2011/11/07.htm מקור בחי"ר], במחנה, 16 במרץ 2011.

== הערות שוליים ==

קטגוריה:מפקדי חטיבת ביסלמ"ח
קטגוריה:מפקדי חטיבת עציון
קטגוריה:מפקדי חטיבת ירושלים
קטגוריה:מפקדי גדודים בחטיבת הנח"ל
קטגוריה:אנשי חינוך ישראלים
קטגוריה:מפקדי בא"פ לכיש
קטגוריה:בוגרי ישיבת נחלים
קטגוריה:אלופי-משנה בצה"ל
קטגוריה:ישראלים שנולדו ב-1964
רתימנו

רֶתִימְנוֹ (ביוונית: Ρέθυμνο) היא העיר השלישית בגודלה באי היווני כרתים, אחרי הרקליון וחאניה. אוכלוסייתה מנתה בשנת 2011 35,687 נפש. היא נמצאת כ-40 קילומטרים ממזרח לחאניה וכ-55 קילומטרים ממערב להרקליון.

==היסטוריה==
העיר נבנתה בימי קדם, אבל מעולם לא שימשה כמרכז של התרבות המינואית. אך עם זאת, העיר הייתה חזקה מספיק כדי להטביע מטבעות משלה ולשמור על הצמיחה העירונית. אחת ממטבעות אלו מתארת כיום את סמל העיר, שני דולפינים במעגל.

רתימנו עצמה החלה תקופה של צמיחה כאשר נכבשה על ידי הוונציאנים, שהחליטו להקים תחנת ביניים מסחרית בין הרקליון לחאניה. העיר העתיקה של היום (פליה פולי) נבנתה כמעט כולה על ידי הוונציאנים. זוהי אחת הערים הכי העתיקות שנשמרו בכרתים.

כיום העיר עדיין שומרת על המראה האריסטוקרטי הישן שלה, עם בתים מהמאה ה-16, פתחים מקושתים, מדרגות אבן. הסגנון הביזנטי, הרומי והיווני נשאר, הנמל הוונציאני קטן וצר הרחובות. ניתן לראות את סגנון הלוג'יה הוונציאנית בניין המידע של משרד התרבות.

==תיירות וחינוך==
פסטיבל היין המתקיים שם מדי שנה בתחילת חודש יולי. ופסטיבל נוסף, לזכר חורבן "מנזר ארקדי", מתקיים בתאריכים 7-8 בנובמבר. חופי העיר מהווים מוקד משיכה לתיירים, בעיקר בחודשי הקיץ. 

בעיר לומדים 2,500 סטודנטים במסגרת אוניברסיטת כרתים , המחולקת בין רתימנו להרקליון.

==ספורט==
בעיר קיימת קבוצת כדורסל ייצוגית: אגו רת'ימנו, המשחקת בליגת העל היוונית בכדורסל.

==ערים תאומות==
* 
* .
* .

== גלריה ==
<center><gallery>
תמונה:Beach of Rethimno.jpg|החוף של רת'ימנו
תמונה:Crete Rethymno3 tango7174.jpg|הנמל הוונציאני הישן 
תמונה:Rethymno Fortezza gate.jpg|השער הראשי (המזרחי) של המצודה
|מונומנט הסמל של העיר רת'ימנו
תמונה:Rethymnon-harbour-at-night.jpg|הנמל בשעות הערב
תמונה:Fortezza Retimo 1700.JPG|ציור של המצודה משנת 1700
</gallery>
</center>

==קישורים חיצוניים==

* 
* 
* 

קטגוריה:יוון: ערים
קטגוריה:יוון: ערי נמל
קטגוריה:יוון: ערי חוף
קטגוריה:כרתים: יישובים
רונן מרלי

רונן מרלי (נולד ב-31 באוקטובר 1971) הוא ראש עיריית נהריה. אלוף-משנה במילואים, שבעבר שירת כקצין אג"ם של פיקוד הדרום, מפקד חטיבת ביסלמ"ח, מפקד עוצבת ברעם ומפקד גדוד צבר.

==ביוגרפיה==
מרלי נולד וגדל בנהריה. עם גיוסו לצה"ל שובץ בחטיבת גבעתי, עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה בחטיבה ולאחר מכן כמפקד פלחה"ן גבעתי בעת הלחימה בדרום לבנון. ב-2003 הועלה לדרגת סגן-אלוף ומונה למפקד גדוד צבר והוביל אותו בלחימה ברצועת עזה, בתפקידו שימש עד שנת 2005. בשנים 2005–2006 היה מפקד גדוד "הדס" בבה"ד 1, ובשנים 2006–2007 היה מפקד גדוד גפן בבה"ד 1. בשנים 2007–2008 שימש כסגן מפקד חטיבת גבעתי.

לאחר מכן הועלה לדרגת אלוף-משנה ומונה למפקד עוצבת ברעם ושימש בתפקידו בשנים 2008–2010. בשנת 2011 מונה למפקד חטיבת ביסלמ"ח עד שנת 2013, בחודש יוני 2013 מונה לקצין אג"ם של פיקוד הדרום ושימש בתפקידו עד ספטמבר 2015.

באוקטובר 2014 נקבע כי אלוף-משנה מרלי יועלה לדרגת תת-אלוף וימונה לראש מטה פיקוד הצפון, אך באפריל 2015 החליט מרלי לוותר על הקידום ולפרוש מצה"ל. עד לשחרורו שימש כמפקד קורס מג"דים.

מאז שנת 2016 שימש כמנחה בכיר בקורס "ייעוד וייחוד", המסמיך את המועמדים לקבל דרגת רב-סרן בצה"ל.

=== ראש עיריית נהריה ===
בבחירות לרשויות המקומיות 2018 התמודד לראשות עיריית נהריה מטעם "דרך חדשה", והביס את ראש העיר הוותיק ז'קי סבג ברוב של 58.6%.

צה"ל לחילוץ אזרחים באזורי ההצפות בנהריה, ינואר 2020. השני משמאל, שלומי בינדר]]

בינואר 2020, בעקבות מערכת חורפית קשה אשר לא נראתה באזור הגליל המערבי עשרות שנים, שטפו מים רבים שמקורם בגב ההר את העיר, בעיקר ממזרח ולאורך מרכז העיר, בערוץ נחל געתון, שזורם לאורך רחוב הגעתון. בשיטפון נספה תושב העיר, העיר ספגה נזקים כבדים שהוערכו במליוני שקלים ושותקה לחלוטין למשך יום שלם. במהלך האירוע קיים מרלי חמ"ל אחוד עם כלל כוחות ההצלה שפעלו להצלת חיי אדם ועזרו למאות תושבים שנתקעו בחלקים שונים בעיר.

בבחירות לרשויות המקומיות בפברואר 2024 נבחר לקדנציה שנייה ברוב של 94% מהקולות<ref></ref> לאחר הבחירות, הגיש מרלי תביעה נגד שלושה תושבים בעיר, מתוכם שני מתמודדים בבחירות. אלו טענו כי התביעה היא ניסיון השתקה.

מרלי נשוי לעידית ואב לשלושה.

=== תפקידים ציבוריים נוספים ===
יו"ר [https://wegalil.org/ אשכול  גליל מערבי], יו"ר הרשות לפיתוח הגליל וסגן יו"ר מרכז השלטון המקומי.

==קישורים חיצוניים==

* 
* 
* נועם שרעבי, [https://web.archive.org/web/20160422161933/http://mazi.idf.il/7003-11023-he/IGF.aspx הבית של החי"ר], ביטאון ביבשה, גיליון 22, פברואר 2013
* 
* 
* בחירות מקומיות 2018, [https://z.ynet.co.il/mShort/commerce/2018/CityElections2018/Nominees?cityid=26 בואו להכיר את המועמדים של נהריה], באתר Mynet, ספטמבר 2018
* 

== הערות שוליים ==

קטגוריה:מפקדי עוצבת ברעם
קטגוריה:מפקדי חטיבת ביסלמ"ח
קטגוריה:מפקדי גדודים בחטיבת גבעתי
קטגוריה:מפקדי גדוד גפן
קטגוריה:קציני אג"ם של פיקוד הדרום
קטגוריה:ראשי עיריית נהריה
קטגוריה:ראשי רשויות מקומיות מטעם העבודה
קטגוריה:ראשי רשויות מקומיות שנבחרו ברשימה עצמאית
קטגוריה:קציני צה"ל בכירים בראשות רשויות מקומיות בישראל
קטגוריה:אלופי-משנה בצה"ל
קטגוריה:ישראלים שנולדו ב-1971
קרב טליסו

קרב טליסו במלחמת רוסיה–יפן התרחש ב-14-15 ביוני 1904 במחוז ליאונינג ליד תחנת הרכבת ואפאנגואו - כ-130 ק"מ מפורט ארתור. הרוסים רצו להגיע לפורט ארתור הנצורה. הקרב הסתיים בניצחון יפני.

==רקע==
לאחר שכוחות היפנים ניתקו את קשר היבשתי בין הכוחות הרוסים במבצר פורט ארתור לכוח העיקרי, גנרל אלכסיי קורופטקין החליט שיש לפעול לפתיחת ציר לפורט ארתור. המשימה הוטלה על כוח צבאי בהיקף של כ-33 אלף חיילים בפיקוד גאורגי שטקלברג. הפעולה בוצעה לפי דרישת מפקד הצבאי באזור, האדמירל יבגני אלכסייב, שדאג לגורל הצי הנצור. לשטקלברג ניתנה פקודה לנוע לכיוון פורט ארתור, להגיע למגע עם היפנים ועל ידי כך להקטין את היקף הכוח סביב פורט ארתור. יחד עם זאת, נדרש לא להגיע לעימות חזיתי עם כוח עודף ולא להגיע לניצול מלא של העתודות. המטרה הסופית של המבצע הייתה הגעת הכוח לפורט ארתור. שליחת כוח צבאי לכיוון פורט ארתור הייתה בניגוד לאסטרטגיה ההגנתית של אלכסיי קורופטקין ולכן הוא טען שיש קושי לתת לשטקלברג את כל מה שדרוש לו. גם הפקודות שניתנו לשטקלברג לא היו חדות מספיק.

היפנים שיפצו את הנמל בדאליין ויכלו לתגבר את הכוחות ללא הפרעה. כאשר נודע להם על כוונת הרוסים להגיע לפורט ארתור, הכוח באזור חולק לצבא מס' 3 שנשאר סביב המבצר הנצור ולצבא מס' 2 שהתחיל לנוע צפונה לאורך מסילת רכבת במטרה להגיע למגע עם הרוסים.

לפני הקרב הרוסים התרכזו דרומית לעיירה ואפאנגואו בקרבת מסילת הברזל.

==מהלך הקרב==

ב-14 ביוני היפנים התחילו במתקפה עם חלק מהכוח שהיה ברשותם. הרוסים עמדו במתקפה ולאחר גילוי שרק חלק מהכוח היפני משתתף בה אף תכננו לתקוף בחזרה ולהתקדם דרומה. במהלך הלילה היפנים שינו את מיקום הצבת התותחים ואף קיבלו תגבורת בכוח אש. במהלך היום התברר שליפנים קיימת עליונות בכמות כוח אש תותחים וגם בדיוק הירי. 

לרוסים שהחלו לתקוף מבוקר 15 ביוני נגרמו אבדות גדולות מירי תותחים כבד. היפנים מצדם החלו במתקפה באגף הימני של החזית הרוסית. לקראת 8 בבוקר האגף הימני של הרוסים כבר היה מותקף מ-3 חזיתות. לאזור זה נשלחה תגבורת והרוסים הצליחו להחזיק בעמדות. לקראת 11:30 הגיעו למטה הרוסי ידיעות על נוכחות יפנית משמעותית צפונית לעמדות המוחזקות. בשעה 14:00 הגיעו התגבורות והחלו בפריקה מהרכבת. לאור האש הכבדה של התותחים היפנים, תגבורות אלו לא יכלו להתארגן ולהשתתף בקרב. בעקבות הידיעות משדה הקרב ובמטרה למנוע כיתור של הכוח ניתנה פקודה לנסיגה כללית. הגשם החזק שפרץ באזור מנע מהיפנים להמשיך ולרדוף את הרוסים הנסוגים. לקראת הערב הנסיגה הסתיימה וכל היחידות הרוסיות התרכזו סביב תחנת רכבת ונזלין.

==תוצאות הקרב==
כתוצאה מהקרב והנסיגה הרוסית, הכוחות היפנים סביב פורט ארתור יכלו להמשיך במצור ללא הפרעה. לא היו ניסיונות נוספים להגיע לפורט ארתור דרך היבשה מצד הרוסי. 

גנרל שטקלברג הואשם בכישלון המטלה שהוטלה עליו. מעשית, בין הסיבות העיקריות לכישלון היו הבדלים בהשקפת עולם של ניהול המלחמה בין שר המלחמה אלכסיי קורופטקין שדגל בהגנה לבין מפקד הכוחות באזור יבגני אלכסייב שדגל במדיניות התקפית.

==קישורים חיצוניים==

* [http://militera.lib.ru/h/apushkin_va/04.html תיאור מפורט של הקרב] 

קטגוריה:מלחמת רוסיה–יפן: קרבות
קטגוריה:1904 ברוסיה
אפרים ברנד

אפרים ברנד (בר) (נולד ב-1936) הוא קצין צה"ל בדימוס בדרגת אלוף-משנה, שכיהן כמפקד חטיבה 55, חטיבת צנחנים במילואים.

==שירותו הצבאי==
ברנד נולד וגדל בעין חרוד. עם גיוסו לצה"ל התנדב לצנחנים. בצנחנים עבר ברנד מסלול הכשרה כלוחם וקורס מ"כים חי"ר וכן לחם בפעולות התגמול ועוטר בצל"ש אלוף על גבורתו. בהמשך עבר קורס קציני חי"ר. עם סיום הקורס שימש כמפקד מחלקה בסיירת צנחנים. ברנד לחם במלחמת סיני והשתתף בקרב המיתלה. על לחימתו בקרב הוענק לו צל"ש שהומר בהמשך בעיטור העוז.

בשירות המילואים שימש ברנד, בתפקידי פיקוד שונים בחטיבת הצנחנים "הנשר השחור". במלחמת ששת הימים שימש כמפקד גדוד 57 תחת מפקד החטיבה דני מט ונטל חלק בקרב אום-כתף. במלחמת יום הכיפורים שימש כמפקד גדוד 469 בחטיבה. הגדוד שימש כעתודה באוגדה 143 ובין היתר כבש את שדה התעופה פאיד לאחר צליחת התעלה. בהמשך מונה ברנד למפקד חטיבה 55 בדרגת אל"ם.

==קישורים חיצוניים==
* [https://web.archive.org/web/20160303175815/http://www.aka-idf.idf.il/iturim/asp/displayOneSoldier.asp?docId=28259 עיטור העוז שהוענק לסג"ם אפרים בר (ברנד)], מתוך אתר "בעוז רוחם".
* , כפי שהועלה ב"אתר הגבורה".
* 

==הערות שוליים==

קטגוריה:מעוטרי עיטור העוז במלחמת סיני
קטגוריה:מפקדי חטיבה 55
קטגוריה:מעוטרי צל"ש אלוף
קטגוריה:אלופי-משנה בצה"ל
קטגוריה:עין חרוד מאוחד: אישים
קטגוריה:ישראלים שנולדו ב-1936
קטגוריה:מפקדי מחלקות במלחמת סיני
קטגוריה:מפקדי גדודים במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
סלאנה

סלאנה (בסלובקית: Slaná, בהונגרית: Sajó, בגרמנית: Salza) הוא נהר באורך של כ-230 קילומטרים הזורם במרכז סלובקיה ובצפון מזרח הונגריה.

הנהר נובע מהר סטוליצקה, שהוא חלק מרכס ההרים המתכתיים של סלובקיה, בהרי הקרפטים המערביים, מדרום לברזנו. לאחר זרימה צפון מזרחית של כ-100 קילומטרים בסלובקיה הנחל אוסף מים מיובלים ובהמשך עובר את הגבול להונגריה באזור הררי. הוא חולף דרך מישקולץ, מתאחד עם הורנד ונשפך לתוך הטיסה. בהונגריה הנהר נושא את השם שאיו.

==קישורים חיצוניים==

קטגוריה:סלובקיה: נהרות ונחלים
קטגוריה:הונגריה: נהרות ונחלים
Summer '68

"Summer '68" הוא שיר של פינק פלויד הכלול באלבומם מ-1970 Atom Heart Mother.<ref></ref><ref name="mabbett"></ref>

== הקלטה ==
"Summer '68" נכתב והושר על ידי ריצ'רד רייט, והוקלט באולפני אבי רוד ביולי 1970. מילות השיר מתארות את פגישתו של רייט עם גרופי ב-1968.

ב-4 בדצמבר 1968, גרסה לא שלמה של השיר, שכותרתה "One Night Stand", החלה באולפני Abbey Road. הלהקה המשיכה לעבוד עליו עד 16 בדצמבר, ובסופו של דבר היא בוטלה על ידי הלהקה ב-16 בינואר 1969 לאחר ישיבה באבי רוד.<ref></ref>

== ביקורת ==
בביקורת רטרוספקטיבית לאלבום Atom Heart Mother, אירווינג טאן מ-Sputnik Music העניק ל-"Summer 68" ביקורת חיובית, ותיאר אותו כ"רצועה הקליטה והנגישה ביותר באלבום".<ref name=":0"></ref> טאן נהנה מאוד מהשירה של רייט, "ברייקים של סולו החצוצרה הבומבסטיים", והאמין שלשיר יש "פזמון גרובי".<ref name=":0" />

בסקירה רטרוספקטיבית נוספת לאלבום Atom Heart Mother, IGN תיארו את "Summer '68" כ"נעימת פופ קליטה, מהירה ושמחה שנכתבה והושרה על ידי ריצ'רד רייט" אשר היא "אחד השירים הבודדים שרייט עשה אי פעם עבור פינק פלויד וזה למעשה די בסדר."<ref></ref>

== משתתפים ==
* ריצ'רד רייט - שירה מובילה, פסנתר, אורגן האמונד
* דייוויד גילמור - גיטרה אקוסטית גיטרה קלאסית, קולות רקע
* רוג'ר ווטרס - גיטרה בס
* ניק מייסון - תופים, כלי הקשה

עם:
* Abbey Road Session Pops Orchestra – כלי נשיפה

==קישורים חיצוניים==

== הערות שוליים ==

קטגוריה:שירי 1970
קטגוריה:שירי פינק פלויד
קטגוריה:שירים באנגלית
קטגוריה:שירים על גרופיות
קטגוריה:שירים על נוסטלגיה
קיץ
נפתלי יעקב הכהן

הרב נפתלי יעקב הכהן (י"ט בתשרי תרמ"ה, 8 באוקטובר 1884 - ט"ו בכסלו תשל"ב, 3 בדצמבר 1971) היה דיין בעיר קירליבאבא שבבוקובינה, רב וראש ישיבה בעיר שבהונגריה. ידוע בשל חיבוריו "אוצר הגדולים אלופי יעקב" ו"סבר נפתלי".

==ביוגרפיה==
נולד בעיירה נאנאש בהונגריה למשה וחיה פארל כהן. היה תלמידו של הרב משה גרינוולד בעל "ערוגות הבושם". בגיל 18 הוסמך לרבנות ולדיינות על ידי רבותיו וכן על ידי הרב משולם ראטה מחבר הספר "קול מבשר". באותה שנה נישא לשרה טוייבא בת הרב חיים דב וורצברגר, מצאצאי רבי יצחק חיות מפראג, הט"ז, התוספות יום טוב. לאחר נישואיו התמנה לדיין ומורה הוראה בעיירה קירליבאבא שבבוקובינה.

ב-1941 הוגלה לטרנסניסטריה, שם שהה בגטו במשך שלוש שנים. לאחר מלחמת העולם השנייה עבר לעיר מ שבהונגריה, ושרידי הקהילה בחרו בו כרב הקהילה. במהאיפלאלווא הקים בית דין להתיר עגונות ששרדו ממחנות ההשמדה, לצורך זה היה בקשר עם הרב יצחק יעקב וייס בעל "מנחת יצחק" וכן עם גדולי הרבנים. כמו כן הקים ישיבה לבחורים ששרדו את השואה.

בשנת תש"ח עלה לארץ ישראל והתיישב בחיפה. שם החל באיסוף חומר לתולדות גדולי ישראל שלאחר חתימת התלמוד ועד לדור השולחן ערוך, תקופה של כאלף שנה. תוך ארבע שנים עלה בידו להכין לדפוס את ספרו בן תשעת החלקים, בשם "אוצר הגדולים אלופי יעקב", הכולל תולדות גדולי ישראל מתקופת הגאונים הראשונים, משנת דש"ן חתימת התלמוד, (590 לספירה) עד שנת הש"ן (1590 לספירה), נדפס בשנת תשכ"ז.

נפטר בט"ו בכסלו שנת תשל"ב (1971) בגיל 87 ונטמן בבית הקברות שומרי שבת בבני ברק.

==מספריו ומאמריו==
* אוצר הגדולים אלופי יעקב תשעה חלקים
* סבר נפתלי – פירושים על פרשות השבוע ומועדים
* דרשות והדרנים על סיומי הש"ס ומשניות
* אגרות ומכתבים עם גדולי הרבנים והאדמו"רים בהם חידושי תורה ודרושים
* קונטרס סבר נפתלי : מאמר קנה בינה: בו מבואר שמעתתא דקנין בעי כוונה / מאת רבי נפתלי יעקב הכהן ; יו"ל מכתי"ק / הרב ע. בן זאב. מכון סבר נפתלי להוצאת ספרי כקש"ת הגה"צ רבי נפתלי יעקב הכהן זצללה"ה, תשע"ב.
* ספר סבר נפתלי על התורה / אשר השאיר אחריו רבינו נפתלי יעקב הכהן. [בני ברק] : מכון סבר נפתלי, תשפ"א. כולל תולדות המחבר בסוף חלק ד.

==קישורים חיצוניים==
* 

==לקריאה נוספת==
*[http://www.otzar.org/wotzar/book.aspx?143057 סבר נפתלי] תולדות המחבר
*חכמי טרנסלווניה
*[http://www.bookgallery.co.il/content/hebrew/bookpageschema.asp?bookpageid=64243 ספר תולדות יהודי מארמארוש]
*חכמי ורבני רומניה ובוקובינה, בין שתי מלחמות העולם

קטגוריה:רבנים בשואה
קטגוריה:רבנים הונגרים
קטגוריה:רבנים ישראלים
קטגוריה:רבנים אורתודוקסים
קטגוריה:אישים הקבורים בבית הקברות שומרי שבת
קטגוריה:חיפה: רבנים
קטגוריה:ישראלים שנולדו ב-1884
קטגוריה:ישראלים שנפטרו ב-1971
קטגוריה:עולים לאחר קום המדינה: 1948–1950
Discovery Family

Discovery Family (בעבר Discovery Kids ולאחר מכן The Hub) הוא ערוץ טלוויזיה אמריקאי משפחתי, אשר במקור מיועד לילדים. הערוץ נמצא בבעלות משותפת של האחים וורנר דיסקברי והסברו. ב-13 באוקטובר 2014, שינה את שמו ל-"Discovery Family".

נכון לאוגוסט 2013, היה הערוץ זמין לכ-72,237,000 משקי בית אמריקאים (63.25% ממשקי בית עם טלוויזיה).

== היסטוריה ==
=== Discovery Kids ===
באוקטובר 1996, השיקה חברת דיסקברי את ערוץ "Discovery Kids", כחלק מחבילה של ארבעה ערוצים, הכוללים בין היתר את "ערוץ המדע" ("Science Channel"). עם השקתו, הציעה חברת דיסקברי בערוץ תוכניות טבע ומדע לילדים בגילאי 6 עד 11. בשלהי 2001, הגיע הערוץ לכ-15 מיליון משקי בית, ובספטמבר של אותה שנה הושקה גרסה קנדית של הערוץ בקנדה. ב-2006, הגיע הערוץ ליותר מ-43 מיליון משקי בית.

=== Hub ===
ב-30 באפריל 2009, הודיעה חברת הסברו כי היא מתכננת הקמת מיזם משותף יחד עם דיסקברי, אשר במהלכו יוקם ערוץ טלוויזיה חדש לילדים ונוער. במסגרת המיזם, דיסקברי יהיו אחראים על ההפצה והפרסום בעוד הסברו יהיו אחראים על תוכני הערוץ. בינואר 2010 נודע כי זה הערוץ יהיה "The Hub", וכמה חודשים לאחר מכן כי הוא יושק ב-10 באוקטובר לאותה שנה, וכי הוא יחליף את "Discovery Kids".

ביוני 2011 הצביעה חברת דיסקברי לוועדה לניירות ערך ולבורסות של ארצות הברית על כך שהערוץ עשוי להיות פחות שווה משחשבו בעבר, לאחר שלא זכה הערוץ לפופולריות רבה אלא לנתוני צפייה נמוכים במיוחד.

ב-2013, שונה שם הערוץ ל-"Hub Network". באוקטובר 2014 הוחלט שוב לשנות את השם, הפעם לערוץ "Discovery Family", ולהתחיל לשדר שם יותר תוכניות של חברת דיסקברי.

התוכנית הכי פופולרית של הערוץ בין השנים 2010–2014 הייתה הפוני הקטן שלי: חברות היא קסם הפופולרית, וכמו כן משודרות תוכניות ילדים נוספות כגון רובוטריקים, תותית ופט שופ.

החל משנת 2014 הערוץ עבר שינויים והחל לשדר בנוסף תוכניות על טבע ותוכניות משפחה נוספות מערוצי חברת דיסקברי אליה הוחזרה.

== סמלילי הערוץ לאורך השנים ==
<div align="center">
<gallery>
Discovery Kids logo.png|סמלילו הראשון של הערוץ, כ-"Discovery Kids"
הלוגו של הערוץ.png|סמלילו השני של הערוץ, כ-"The Hub"
Hub Network logo 2014.png|סמלילו השלישי של הערוץ, כ-"Hub Network"
</gallery>
</div>

== קישורים חיצוניים ==
* 

* [https://web.archive.org/web/20140112142439/http://www.hubworld.com/ אתר הערוץ] 

== הערות שוליים ==

קטגוריה:ערוצי טלוויזיה לילדים
קטגוריה:ערוצי טלוויזיה אמריקאיים